11 store opdagelsesrejsende

De udforskede klodens ukendte egne og opdagede lande, folkeslag og skatte: Mød Marco Polo og 10 andre store eventyrere.

Mennesket er af natur nysgerrigt, og op gennem historien er det ikke mindst kommet til udtryk i vores udforskning af klodens ukendte egne. Talrige opdagelsesrejsende har begivet sig ud, hvor ingen har været før og opdaget hidtil ukendte lande, folk, arter og skatte.

**Her er 11 af de vigtigste opdagelsesrejsende og deres bedrifter.**

1. Hanno fra Karthago (levede omkring år 500 f.Kr.)

Udforskede Afrikas nordlige og nordvestlige kyst. Ifølge nogle beretninger nåede han helt til Centralafrika, hvorfra han nedfældede en af de første kendte beskrivelser af gorillaer.

2. Pytheas ( ca. 380 f.Kr. – 310 f.Kr.)

Denne græske navigatør, der havde base i Marseille i Sydfrankrig, var den første, der sejlede rundt om de Britiske Øer, ligesom han også udforskede Tyskland.

3. Marco Polo (1254-1324)

Venetianeren Marco Polo rejste ad Silkevejen til Kina og brugte en lang årrække på at udforske Kina og store dele af det vestlige Asien.

4. Christoffer Columbus (1451-1506)

I 1492 nåede Columbus Den Nye Verden, og foretog siden hen adskillige ekspeditioner på at udforske Caribien. Han satte rent faktisk aldrig foden på nordamerikansk jord.

5. Vasco da Gama (1469-1624).

Havde en land karriere som opdagelsesrejsende, og var blandt andet den første, der sejlede syd om Afrika for at komme til Indien.

6. Ferdinand Magellan (1480-1521).

Hans ekspedition gennemførte den første komplette jordomsejling, og så f.eks. som de første europæere Stillehavet. Det skete på en usædvanlig rolig dag, hvilket er årsagen til det navn, som havet har i dag. Magellan selv nåede aldrig hjem, men døde på Filippinerne.

7. Jacques Cartier (1491-1557).

Franskmanden Cartier havde især blikket rettet mod nord, og det blev ham, der opdagede Canada.

8. Abel Tasman (1603-1659).

Hollænderen Abel Tasman står blandt meget andet som opdageren af New Zealand og Tasmanien.

9. David Livingstone (1813-1893).

Den skotske missionær Livingstone var den første europæer, der seriøst udforskede det centrale Afrika. Han blev også den første europæer, der så hvad der i dag kaldes Victoria-faldene.

10. Fridtjof Nansen (1861-1930).

Nansen krydsede som den første den grønlandske indlandsis i 1888.

11. Roald Amundsen (1872-1928).

Amundsen nåede som den første frem til Sydpolen. Han gennemrejste også som den første Nordvestpassagen, men under forsøget på også at nå Nordpolen forsvandt han.

Kilde:

[www.library.thinquest.org](http://www.library.thinquest.org)

Opgavebeskrivelse:

1. Arbejd to og to sammen
2. Vælg en opdagelsesrejsende som I vil gå i dybden med
3. Forbered et fremlæg for resten af klassen
4. Fremlægget kan være – power/slideshow, plancher, rollespil, prezi eller andet.